Document ID: 32006R0023

32006R0023
L 005/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) 23/2006 НА КОМИСИЯТА
от 9 януари 2006 година
за изменение за единадесети път на Регламент (ЕО) № 1763/2004 за налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МНСЮ)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) 1763/2004 на Съвета от 11 октомври 2004 г. за налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МНСЮ) (1), и по-специално член 10, буква а) от него,
като има предвид, че:
(1)
Приложение I към Регламент (ЕO) № 1763/2004 изброява лицата, за които се отнася замразяването на финансови средства и икономическите ресурси съгласно този регламент.
(2)
Комисията е оправомощена да измени това приложение, като взема предвид решенията на Съвета за прилагане на Обща позиция 2004/694/ОВППС от 1 октомври 2005 г. за по-нататъшните мерки в подкрепа на ефективното изпълнение на мандата на МНСЮ (2). Решение 2005/927/ОВППС на Съвета (3) прилага посочената обща позиция. Следователно приложение I към Регламент (ЕО) 1763/2004 следва да бъде изменено,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) 1763/2004 се изменя съгласно приложението към настоящия регламент.
Член 2
Настоящият регламент влиза в сила на деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 януари 2006 година.

Labels: 13
18
11
5